**FELHÍVÁS**

**a téli rezsicsökkentés korábbi intézkedéseiben nem részesült háztartások részére**

Tájékoztatom a Tisztelt Lakosságot, hogy a téli rezsicsökkentés végrehajtását követően szükségessé váló további intézkedésekről szóló 1364/2018. (VII.27.) Korm. határozat értelmében a téli rezsicsökkentés korábbi intézkedéseiben nem részesült, a vezetékes gáz-vagy távfűtéstől eltérő fűtőanyagot (pl. fával való fűtés) felhasználó háztartások is egyszeri természetbeni támogatásban részesülhetnek a fűtési költségek viselésével összefüggésben.

Ennek érdekében igénybejelentést kell benyújtani az alábbiak szerint:

 a) gáz-vagy távhő-szolgáltatási szerződéssel NEM rendelkezik a háztartás, (Háztartás: az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége.)

 b) a bejelentő tudomásul veszi, hogy az Országos Katasztrófavédelmi Főigazgatóság ellenőrzi, hogy a bejelentő háztartása korábban téli rezsicsökkentésben nem részesült,

 c) a természetbeni támogatás a fűtőanyagra vonatkozik, a támogatás nem fedezi az egyéb, például a szállítási, darabolási költségeket.

Az igénybejelentést Bonyhádi Közös Önkormányzati Hivatal (7150 Bonyhád, Széchenyi tér 12.) Hatósági Osztályán lehet megtenni az erre a célra rendszeresített formanyomtatványon, amely elérhető az Önkormányzatnál, továbbá letölthető IDE kattintva, vagy a www.bonyhad.hu oldalról a HIVATAL/Ügyleírások és nyomtatványok/téli rezsicsökkentés menüpont alatt. A kitöltött nyomtatványhoz mellékelni kell az igénylő lakcímet igazoló hatósági igazolvány másolatát.

Az igénybejelentés benyújtható: 2018. október 15. napjáig. E határidő elmulasztása jogvesztő, tehát az ezt követően beérkezett igények nem kerülhetnek teljesítésre!

Filóné Ferencz Ibolya Dr. Puskásné dr. Szeghy Petra

 polgármester jegyző